open-index/open-wikipedia-markdown huggingface dataset:
American League

A **American League of Professional Baseball Clubs** (do inglés: *Liga Americana de Clubs Profesionais de Béisbol*) ou **American League** (AL), é unha das dúas ligas de béisbol que conforman a Major League Baseball (MLB) nos Estados Unidos e o Canadá. A competición xurdiu da Western League, unha liga menor con sede nos estados dos Grandes Lagos, a cal conseguiu o status de liga maior en 1901. Ás veces é coñecida como "Junior Circuit" en contraposición á National League, fundada 25 anos antes e coñecida como o "Senior Circuit".

Ao final de cada temporada, o campión da American League xoga contra o campión da National Legaue nas coñecidas como Series Mundiais. Até a actualidade tan só en dúas temporadas non se xogaron as Series Mundiais: en 1904, cando os New York Giants se negaron a xogar contra os campións da AL; e en 1994 debido a unha folga de xogadores. Os equipos da American League teñen gañado máis veces as Series Mundiais, sobre todo grazas aos vinte e sete títulos dos New York Yankees. Dentro da AL os equipos con máis títulos son os propios Yankees (40), seguidos polos Oakland Athletics (15) e os Boston Red Sox (14).

## Equipos 
A American League está composta por quince equipos divididos en tres divisións con cinco equipos en cada unha.

### American League East 
*Baltimore Orioles fundados en 1901 como os Milwaukee Brewers, trasladados a St. Louis (1902) e a Baltimore (1954)
*Boston Red Sox fundados en 1901, alcumados "Americans" (adoptaron o nome de Red Sox en 1908)
*New York Yankees fundados en 1901 como os Baltimore Orioles, trasladados a Nova York (1903) e alcumados "Highlanders" (adoptaron o nome de Yanks/Yankees in 1913)
*Tampa Bay Rays fundados en 1998 como os Tampa Bay Devil Rays (team name changed in 2008)
*Toronto Blue Jays fundados en 1977

### American League Central 
*Chicago White Sox fundados en 1894 como os Sioux City Cornhuskers, trasladados a St. Paul (1895) e a Chicago (1900)
*Cleveland Guardians fundados en 1894 como os Grand Rapids Rustlers, trasladados a Cleveland (1900)
*Detroit Tigers fundados en 1894
*Kansas City Royals fundados en 1969
*Minnesota Twins fundados en 1894 como os Kansas City Blues, trasladados a Washington (1901), e a Minneapolis-St. Paul (1961)

### American League West 
*Houston Astros fundados en 1962 na National League como os Houston Colt .45s (adoptaron o nome de Astros en 1965), tranferidos á American League en 2013
*Los Angeles Angels fundados en 1961 como Los Angeles Angels, despois como California Angels antes de trasladarse a Anaheim (1966), despois Anaheim Angels (1997), despois Los Angeles Angels of Anaheim (2005)
*Oakland Athletics fundados en 1901 en Filadelfia, trasladados a Kansas City (1955) e a Oakland (1968)
*Seattle Mariners fundados en 1977
*Texas Rangers fundados en 1961 como os Washington Senators, trasladados a Arlington (1972)

## Véxase tamén 
### Outros artigos 
* Major League Baseball
* National League

### Ligazóns externas 
* Páxina web oficial da Major League Baseball
Aitana

O nome **Aitana** pode referirse a:
***Aitana**, pico de 1&nbsp;558 msnm da Serra de Aitana (Alacant).
***Aitana Sánchez-Gijón** (Roma 1968), premiada actriz italo-española de teatro, cinema e televisión.
***Aitana Ocaña**, máis coñecida, simplemente, como **Aitana** (Sant Climent de Llobregat 1999), cantante, famosa pola súa participación en *Operación Triunfo 2017*.
Mourentán

O topónimo **Mourentán** pode referirse a:

;En Galiza
***Mourentán**, parroquia do concello de Arbo;
***Mourentán**, lugar da parroquia de Sabugueira, no concello de Santiago de Compostela;
***Mourentán**, lugar da parroquia de Doade, no concello de Sober;
***Mourentán**, lugar da parroquia de Ribadelouro, no concello de Tui;
***O Coto de Mourentán**, lugar da parroquia de Arbo, no concello de Arbo.

## Véxase tamén
### Outros artigos
***Mourentáns**, lugar da parroquia de Viceso, no concello de Brión;
***Mourentaos**, lugar da parroquia de Bacurín, no concello de Lugo.
Motín

O termo **Motín** pode referirse a:

***Motín**, rebelión violenta contra unha autoridade establecida.

Como topónimo, pode referirse a:

;En Galiza
***Motín**, lugar da parroquia de Castelo, no concello de Cervo.

## Notas
O Moucho

O topónimo **O Moucho** pode referirse a:

;En Galiza
***O Moucho**, lugar da parroquia de Oseiro, no concello de Arteixo;
***O Moucho**, lugar da parroquia de Pastoriza, no concello de Arteixo;
***O Moucho**, lugar da parroquia de Sorrizo, no concello de Arteixo;
***O Moucho**, lugar da parroquia de Berdillo, no concello de Carballo;
***O Moucho**, lugar da parroquia de Xesteda, no concello de Cerceda;
***O Moucho**, lugar da parroquia de Vilar, no concello de Crecente;
***O Moucho**, lugar da parroquia de Vinseiro, no concello da Estrada;
***O Moucho**, lugar da parroquia de Lendo, no concello da Laracha;
***O Moucho**, lugar da parroquia de Xuño, no concello de Porto do Son.

## Véxase tamén
### Outros artigos
Orgullo e prexuízo

***Pride and Prejudice*** (ou ***Orgullo e prexuízo***) pode referirse a:

* ***Orgullo e prexuízo***, novela de Jane Austen de 1813.
* ***Pride and Prejudice***, filme de 1940.
* ***Pride and Prejudice***, serie de televisión de 1958.
* ***Pride and Prejudice***, serie de televisión de 1967.
* ***Pride and Prejudice***, serie de televisión de 1980.
* ***Pride and Prejudice***, serie de televisión de 1995.
* ***Pride & Prejudice***, filme de 2005.
* ***Pride and Prejudice***, serie de televisión de 2014.
Asperxilose

Coñécese como **asperxilose** todas aquelas doenzas producidas polos fungos do xénero *Aspergillus*. Aínda que o máis frecuente é *Aspergillus fumigatus*, existen outros potenciais patóxenos, como *Aspergillus flavus*, *Aspergillus niger*, *Aspergillus nidulans* ou *Aspergillus terreus*.

Os *Aspergillus* son fungos saprofitos e ubicuos, de distribución universal. Infeccións por *Aspergillus* son moi infrecuentes agás en persoas suxeitas a inmunosupresión. A transmisión ocorre por inhalación das esporas, aínda que se describiron casos de infección por autoinoculación. Patoxenicamente, invaden os vasos sanguíneos, producindo trombose e consecuente isquemia, necrose, edema e hemorraxias.

## Tratamento 
Entre os fármacos antifúnxicos máis empregados atópanse o voriconazol, o itraconazol, a anfotericina B e a caspofunxina. Nos casos de asperxilose invasiva, combínanse o voriconazol e a anfotericina B, até a resolución da doenza. Na asperxilose broncopulmonar alérxica, o tratamento de elección combina corticoide con itraconazol.

## Notas
Heart of a Coward

**Heart of a Coward** é unha banda inglesa de metal progresivo procedente da cidade de Milton Keynes e formada no ano 2007.

## Historia 
### Formación 
Heart of a Coward formouse en 2007 na cidade de Milton Keynes, Gran Bretaña. A formación orixinal era así: Tom Webb (batería), James Timphy (guitarra, coros), Ben Marvin (voz), Ross Conor (baixo) e Carl Ayers (guitarra).

### Demos e EP'S (2008-2010) 
Inmediatamente despois da formación de Heart of a Coward lanzou o primeiro demo *Demo 2008*, que tiña tres pistas. No mesmo ano, lanzou o EP *Collisions*, que contén cinco pistas (dúas das cales foron reeditadas). En 2009 chegou o segundo EP *Dead Sea*, no que se reeditaron tres pistas. O batería Tom Webb deixou a banda. No seu lugar chegou Chris Mansbridge, batería da banda Fellsilent.

### Hope and Hindrance (2011-2012) 
A principios de 2011, anunciouse que se retiraria do grupo o vocalista Ben Marvin. Supúxose que o novo vocalista sería o cantante da banda de thrash metal Sylosis, Jamie Graham. Co novo vocalista, Heart of a Coward foi ao estudio para gravar o seu álbum debut *Hope and Hindrance*, que foi lanzado en 2012 . O djent sumouse ao estilo do grupo. O álbum contiña a canción "Shade", que lle deu popularidade á banda.

### Severance (2012-2015) 
En 2012, despois do lanzamento de Hope and Hindrance o guitarrista da banda, James Thimphy, deixou a banda. No seu lugar veu Steve Haycock. Despois da renovación, a banda firmou un contrato co selo Century Media Records e comezou a gravar o segundo álbum titulado *Severance*, que foi lanzado en novembro de 2013. As cancións "Deadweight", "Psyhophant", "Nauseam", "Distance" lanzáronse en videoclips.

### Deliverance (2015-2017) 
O 21 de febreiro de 2015, a banda anunciou que remataran de gravar o seu terceiro álbum. O 9 de xuño, lanzaron un vídeo para a canción «Hollow», que entrou no seu terceiro álbum de larga duración «Deliverance», que foi lanzado o 2 de outubro.

O 8 de marzo de 2017, o grupo na súa páxina de Facebook anunciou a saida do vocalista Jamie Graham, explicándoo desta maneira: "Preciso pasar máis tempo coa miña familia."

### Novo vocalista (2018- presente) 
A principios de 2018, un novo vocalista chegou á banda, cuxo nome non foi revelado. A súa personalidade foi coñecida no videoclip "Collapse", lanzado o 25 de marzo de 2018, o novo vocalista chámase Kaan Tasan e completará a voz a futuro.
## Membros 
* Kaan Tasan — Voz (2018-presente)
* Carl Ayers — Guitarra, coros (2008-presente)
* Steve Haycock — Guitarra (2012-presente)
* Vishal Khetia — Baixo (2010-presente)
* Chris Mansbridge — Batería (2010-presente)

### Membros anteriores 
* Tom Webb — Batería (2008-2010)
* Ross Conor — Baixo (2008-2010)
* Ben Marvin — Voz (2008-2011)
* James Timphy — Guitarra (2008-2011)
* Jamie Graham — Voz (2011-2017)
Abdul Hamid

**Abdul Hamid** (en bengalí: আব্দুল হামিদ), nado en Mithamain Upazila, no Raj Británico o 1 de xaneiro de 1944, é o voceiro do parlamento nacional de Bangladesh dende 2009 e actual Presidente de Bangladesh trala morte de Zillur Rahman en marzo de 2013. Foi elixido por primeira vez en abril de 2013, e foi reelixido para o seu segundo termo en 2018.

## Carreira 
Comezou a súa carreira política mentres era estudante en Kishoreganj, como o Vicepresidente da Universidade de Gurudayal. Máis tarde converteuse en avogado na corte do xuíz de Kishoreganj. Foi nomeado varias veces presidente do Colexio de avogados de Kishoreganj. Foi elixido sete veces como membro do Parlamento dende 1970 a 2009.

## Política 
Hamid foi o voceiro adxunto do Parlamento nacional de Bangladesh cando a liga Awami formou o goberno en 1996. En 2001, foi nomeado como o líder adxunto do partido de oposición na Asemblea Nacional. O 25 de xaneiro de 2009, converteuse no Presidente do Parlamento nacional de Bangladesh.

### Presidencia 
Hamid foi nomeado presidente interino de Bangladesh o 14 de marzo de 2013 mentres o presidente, Zillur Rahman, estaba nun hospital de Singapur. Rahman morreu seis días despois.

## Notas
VCSEL

miniatura|Representación dun díodo láser VCSEL
Un **VCSEL**, acrónimo de ***vertical-cavity surface-emitting laser*** (en galego, ***láser de emisión superficial con cavidade vertical***), é un tipo de díodo láser que emite luz nun feixe cilíndrico vertical da superficie dunha oblea, e ofrece vantaxes significativas cando se compara co láser de emisión lateral comunmente usado na maioría de comunicacións por fibra óptica. Os VCSELs poden ser construídos con GaAs ou InGaAs.

## Principio de funcionamento 
O VCSEL conta cunha capa activa empanada entre dous espellos con moi alta reflectividade (un resonador coñecido como reflector de Bragg) compostos por unha miriada de capas dun cuarto de grosor da lonxitude de onda da luz emitida alternando entre altos e baixo índices de reflectividade. Os espellos son parte de películas epitaxiais, sobrepóñense en forma de pila. A reflectividade neste sistema varía entre o 99.5~99.9%. Como resultado, a luz oscila perependicularmente ás paredes reflectantes e escapa pola cima (ou pola base, segundo o deseño escollido) do dispositivo. Para crear este efecto procúrase chegar a unha unión p-n para o que é preciso que o DBR estea dopado como semicondutor tipo n e o outro DBR como un tipo p.

## Historia 
O VCSEL foi descuberto polo profesor Kenichi Iga no ano 1977 cando a súa proposta de experimento foi aceptada polo Instituto Tecnolóxico de Tokio. Os resultados cristalizaron no paper datado en decembro de 1979 co principio de funcionamento xa descrito nel.

Así mesmo en 1965 Ivars Melngailis publicou os seus resultados dunha tecnoloxía precedente cun feixe de luz emitido a 220 μm sobre unha cavidade alongada dopada de forma n+ pp+ .

Desde o seu descubrimento proliferan extensamente os experimentos que procuran o avance da tecnoloxía. En 1986 obtense o primeiro GaAs VCSEL. E é en 1988 cando os investigadores conseguen facer funcionar un VCSEL a temperatura ambiente permitindo a súa comercialización masiva.

## VCSEL no mercado 
Os VCSELs chegaron a ser o segundo díodo semicondutor máis producido no mundo, só detrás do Interferómetro Fabry-Pérot usado na industria dos CD-ROM. Considérase a tecnoloxía como dun alto rendemento e baixo custe, algunhas das súas características son :

1.- Estrutura capaz de ser integrada nunha configuración de arranxos bidimensional. 
2.- O seu feixe circular e de baixa diverxencia eliminan a necesidade de óptica correctiva durante a fabricación.  
3.- Comercialmente a corrente limiar dun VCSEL é de aproximadamente 4 mA.
4.- Alcanza potencias ópticas da orde de 10&nbsp;mW.
5.- O seu ancho espectral ( Dl ) é de aproximadamente 1&nbsp;nm.
6.- A súa lonxitude de onda central é de aproximadamente 850&nbsp;nm.
7.- Pódese aplicar de forma segura en transmisión de datos no rango de velocidade de 100 Mbs a 1 Gbs.

## Véxase tamén 
### Outros artigos 
* Optoelectrónica
* Láser
* Díodo
* Electrónica
* OLED

## Notas
Myrmica spinosior

***Myrmica spinosior*** é unha especie de formiga da subfamilia Myrmicinae. O nome científico da especie foi publicado validamente por primeira vez en 1931 por Santschi.

Amplamente distribuída a través de gran parte de Europa, incluída Galicia.

## Notas 
## Véxase tamén 
### Bibliografía 
*Santschi, F. 1931a.  Inventa entomologica itineris Hispanici et Maroccani, quod a. 1926 fecerunt Harald et Håkan Lindberg. Fourmis du Bassin Méditerranéen occidental et du Maroc récoltées par MM. Lindberg. Comment. Biol. 3(1 14: 1-13 (page 3, worker, queen, male described)
*Seifert, B. 1988b.  A taxonomic revision of the Myrmica species of Europe, Asia Minor, and Caucasia (Hymenoptera, Formicidae). Abh. Ber. Naturkundemus. Görlitz 62(3): 1-75 (páxina 31, sinónimo júnior de sabuleti)
Iberoformica subrufa

***Iberoformica subrufa*** é unha especie de formigas endémicas de Francia continental e a Península Ibérica, incluída Galicia. Foi descrita en 1859 por Roger.

## Notas 
## Véxase tamén
Plagiolepis taurica

***Plagiolepis taurica*** é unha especie de formiga do xénero *Plagiolepis*, pertencente á subfamilia Formicinae. É unha especie amplamente distribuída por gran parte de Asia e Europa, incluída Galicia.

## Notas
Temnothorax aveli

***Temnothorax aveli*** é unha especie de formiga da subfamilia Myrmicinae. O nome científico da especie foi validamente publicado por primeira vez en 1918 por Bondroit.

A especie distribúese amplamente polo norte de África e o sur de Europa, incluída Galicia.

## Notas
Stenamma debile

***Stenamma debile*** é unha especie de insectos himenópteros, máis especificamente de formigas pertencente á familia Formicidae. A autoridade científica da especie é Forster, sendo descrita no ano 1850.

Amplamente distribuída a través de Asia e gran parte de Europa, incluída Galicia.

## Notas 
## Véxase tamén 
### Bibliografía 
* *Stenamma debile * - de Jong, Y.S.D.M. (ed.) (2013) Fauna Europaea version 2.6. Web Service available online at http://www.faunaeur.org  (consultado o 14 de xaneiro de 2014).
### Ligazóns externas 
* *Stenamma debile* - Biodiversity Heritage Library - Bibliografía
* *Stenamma debile* - NCBI Taxonomy Database
* *Stenamma debile* - Global Biodiversity Information Facility
* *Stenamma debile* - Encyclopedia of Life
Sheikh Hasina

**Sheikh Hasina Wazed** (en bengalí: শেখ হাসিনা ওয়াজেদ *Shekh Hasina Oajed*; nada o 28 de setembro de 1947, é unha política de Bangladesh, que foi Primeira ministra do país entre 1996 e 2001 e por segunda vez entre 2009 e 2024. Os seus 20 anos como primeira ministra convértena na persoa que máis tempo ocupou o cargo na historia de Bangladesh. En 2025 foi condenada a morte polos crimes de lesa humanidade cometidos polo seu goberno durante o seu segundo período á fronte do país.

## Traxectoria 
Dende 1981, é a presidenta do importante partido político Liga Awami de Bangladesh. É a maior dos cinco fillos do Sheikh Mujibur Rahman, o primeiro presidente e pai fundador de Bangladesh. A súa carreira política abrangue catro décadas. 

### Primeira ministra 
O partido de Sheikh Hasina venceu á alianza de catro partidos encabezada polo BNP nas eleccións parlamentarias do ano 2008, co que se asegurou o seu cargo de primeira ministra. Anteriormente entre os anos 1996 e 2001 Sheikh Hasina xa fora primeira ministra de Bangladesh.

### Renuncia 
En agosto de 2024, após unhas protestas que deixaron máis de 300 mortos, dimitiu do cargo exiliándose na India. En novembro de 2025 foi condenada a morte polos crimes de lesa humanidade cometidos polo seu goberno durante o seu segundo período á fronte do país.

## Notas 
## Véxase tamén 
### Bibliografía 
*
Rääkkylä

**Rääkkylä** é un municipio de Finlandia situado na rexión de Carelia do Norte. En 2018 a súa poboación era de 2&nbsp;179&nbsp;habitantes. A superficie do termo municipal é de 699,68&nbsp;km2, dos cales 272,07&nbsp;km2 son auga. O concello ten unha  densidade de poboación de 5,10&nbsp;hab./km².

Limita cos concellos de Joensuu, Kitee, Liperi, Tohmajärvi e Savonlinna, este último pertencente á rexión veciña de Savonia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Rääkkylä
Hunfrido de Friúl

**Hunfrid** foi o margrave de Istria e, segundo algunhas fontes, o duque de Friúl de 799 ao redor de 804, cando un duque de nome de Xoán gobernaba en Istria.

## Traxectoria 
Foi o fundador da familia do *Hunfridingas*.  Hunfrido aparece en Istria como *marchio* por primeira vez en 799, o mesmo ano no que morreu o duque Eric de Friúl.

Era un alemán  e un conde de (ou en) *Rhaetia* (Retia) mencionado en 806 e 808.  Baseándose na súa presenza nunha lista de personaxes nos *libri memoriales* de Reichenau e Sankt Gallen, presúmese que casou con Hitta (Hidda), unha *Udalrichinga*, e, probabelmente, sobriña ou neta de Gerold de Vintzgau e, polo tanto, prima ou sobriña do predecesor de Hunfrido en Friúl, Eric.  Baseado nos mesmos *Libri memoriales* foi probabelmente o pai de Adalberto, o seu sucesor en *Rhaetia,* de Odalrico, que se converteu en Conde de Barcelona, no outro lado do Imperio, e de Hunfrido II, que se converteu en *Dux super Redicam* (duque da Retia superior) e antepasado dos duques de Suabia da casa dos Hunfridingas, Burcardo I, Burcardo II e Burcardo III.

Sobre o 808 sucedeuno Aión. 
## Notas 
## Véxase tamén  
### Ligazóns externas 
*Medieval Lands Project: Nobility of Northern Italy (900–1100)
You (serie de televisión)

***You*** é unha serie de televisión estadounidense desenvolvida por Greg Berlanti e Sera Gamble. Producida por Warner Horizon Television, xunto con Alloy Entertainment e A&E Studios, a primeira tempada está baseada na novela epónima de 2008 de Caroline Kepnes, e conta a historia de Joe Goldberg, un mozo de Nova York que rexenta unha libraría (Penn Badgley) que se namora dunha clienta, Guinevere Beck (Elizabeth Lail) e axiña se obsesiona con ela. Nos papeis secundarios aparecen Luca Padovan, Zach Cherry e Shay Mitchell.

A serie estreouse orixinalmente en Lifetime o 9 de setembro de 2018, só nos Estados Unidos, e internacionalmente en Netflix, o 26 de decembro de 2018. Lifetime anunciou que *You* foi renovada para unha segunda tempada baseada na novela de Kepnes *Hidden Bodies*. O 3 de decembro de 2018, anunciouse que a segunda tempada da serie sería producida por Netflix como unha "serie orixinal de Netflix".

## Notas 
## Véxase tamén 
### Ligazóns externas 
*
Hypoponera punctatissima

***Hypoponera punctatissima*** é unha especie de formiga da familia Formicidae.

É unha especie introducida en moitas partes do mundo, incluída Galicia onde non é considerada praga nin causa danos.

## Subespecies 
Tense constancia de tres subespecies que pertencen á *Hypoponera punctatissima*:
* *Hypoponera punctatissima indifferens* (Forel, 1895) i c g
* *Hypoponera punctatissima jugata* (Forel, 1892) i c g
* *Hypoponera punctatissima punctatissima* (Roger, 1859) i c g
Data sources: i = ITIS, c = Catalogue of Life, g = GBIF, b = Bugguide.net

## Notas 
## Véxase tamén 
### Bibliografía 
* 
* 
* 
* 
*
Clara Andrada

**Clara Andrada de la Calle**, nada en Salamanca en 1982, é unha música española.
## Traxectoria 
Frauta travesa principal da Hessischer Rundfunk Sinfonieorchestrer (2005) e da Chamber Orchestra of Europe (2011), colaborou ademais con formacións como a London Philarmonic Orchestra, e tendo actuado como solista con formacións como a Orquestra Filharmónica de Cidade de México.
Levou o premio El Ojo Crítico de RNE de Música Clásica.

## Notas 
## Véxase tamén 
### Ligazóns externas 
*Web de Clara Andrada
Marcario de Friúl

**Marcario** (*Marcarius*) foi duque de Friúl desde 776 ata 787.  Foi o primeiro duque de Friúl nomeado por Carlomagno logo da rebelión do longobardo Hrodgaud.  Probabelmente non era longobardo.  Xogou un papel secundario no Cisma dos Tres Capítulos. 
### Traxectoria 
Cando o bispo de Istria, Mauricio, foi arrestado polas autoridades bizantinas e lle sacaron os ollos por unha suposta incitación á poboación para que abandonasen a Bizancio para se someteren ao Imperio Franco, o papa Hadrián recibiuno en Roma antes de o enviar á corte de Marcario en Friúl. Tamén Hadrián enviou unha carta a Carlomagno pedíndolle que enviase a Marcario contra a Istria bizantina para reinstalar a Mauricio na súa sede.

Marcario foi sucedido por Eric, un fiel de Carlomagno. 
## Véxase tamén 
### Bibliografía
* Hodgkin, Thomas: *Italy and her Invaders*.  Clarendon Press: 1895.
Eric de Friúl

**Eric** (tamén *Heirichus* ou *Ehericus* ), finado en 799, foi duque de Friúl (*Dux Foroiulensis* ) desde 789 ata a súa morte. 

## Traxectoria 
Foi o fillo máis vello de Gerold de Vinzgouw (Vintzgau) e polo matrimonio da súa irmá Hildegarda, o cuñado de Carlomagno . 

A maior parte do goberno de Eric estaba ocupado na tarefa de someter os ávaros.  Nisto, foi acompañado por Pipino de Italia e o seu propio pai, o margrave de Avaria. En 791, Pipino partiu da Lombardía cun exército cara ao Val do Drava e devastou Panonia, mentres que Carlomagno marchou ao longo do Danubio en territorio ávaro.  Carlomagno abandonou a campaña para enfrontar unha rebelión saxoa en 792.  Pipino e Eric continuaron, asaltando o Anel das fortalezas dos ávaros.  O gran Anel dos ávaros, a súa capital-fortaleza, foi tomado dúas veces.  O botín foi enviado a Carlomagno a Aquisgrán e redistribuído entre todos os seus seguidores, mesmo entre gobernantes estranxeiros, como o rei Offa de Mercia. 

En 795 ou 796, Eric e Pipino, aliados co *tudun* (gobernador) dos ávaros occidentais, lideraron un ataque que forzou a submisión do *khagan* ávaro e levou á captura do *Hringum Hunorum* ou Anel dos ávaros. o seu campamento principal.  O khan foi levado a Aquisgrán, onde foi bautizado como Teodoro.  Segundo os Anais de Fulda, o khan foi asasinado polos seus propios homes. 

Segundo os Anais Laurisenses, Eric enviou continxentes para atacar os ávaros en Panonia en 796, ao mando de Vojnomir, duque dos croatas de Panonia, sometidos aos francos. 

Nalgún momento entre 787 e 796, Paulino de Aquilea (San Paulino) escribiu o *Liber Exhortationis* para Eric.  O traballo está baseado nos Pais da Biblia e algúns da Igrexa para ofrecer instrucións sobre como vivir unha vida cristiá moralmente recta no exercicio dos dereitos seculares. 

En 799 Eric morreu na Batalla de Trsat en Liburnia entre francos e croatas.  O seu pai morreu na véspera da batalla cos ávaros, ese mesmo ano.  Segundo o estudoso e cortesán franco, Exinardo, Eric morreu debido á traizón dos habitantes, pero non explica as circunstancias; O lugar da batalla, en latín *Tharsatica* ou *Tarsatica*, foi tradicionalmente identificado como Trsat, unha fortaleza cuxas ruínas dominan hoxe a cidade de Rijeka (Fiume). É máis probábel que a *Tharsatica* da historia de Exinardo sexa a *civitas* (en latín, "cidade"), que estaba ao outro lado do río Rječina, hoxe en día no centro histórico de Rijeka.  O sitio de Trsat foi fundado polos habitantes de *Tharsatica* que sobreviviron, un ano despois da batalla. 

Sucedeuno como duque Hunfrido.

## Notas 

## Véxase tamén  
### Bibliografía 
*Einhard. *Vita Caroli Magni*, versión en inglés a Fordham University  trad. por Samuel Epes Turner. Nova York: Harper & Brothers, 1880.
*Wallach, Luitpold. "*Alcuin on Virtues and Vices: A Manual for a Carolingian Soldier.*", Harvard Theological Review, Vol. 48, No. 3. (Xullo. 1955), páx. 175–195.
*Ross, James Bruce. "*Two Neglected Paladins of Charlemagne: Erich of Friúli and Gerold of Bavaria.*" Speculum, Vol. 20, No. 2. (abril 1945), páx. 212–235.
*Hodgkin, Thomas. *Italy and her Invaders*. Clarendon Press: 1895.
Aión de Friúl

**Aión** ou **Haión**, finado despois de 811, foi duque de Friúl, despois da morte (sobre 808) de Hunfrido (que, para algúns, só sería a margrave de Istria, pero non duque de Friúl, pois en ningún documento aparece co título de *dux* e, por outra banda, é mencionado varias veces como *marchio*, e neste caso sería duque despois da morte de Eric no 799); gobernaría ata ao nomeamento de Cadaloh (Cadolah) en 817.

## Traxectoria 
Aión recibiu terras por primeira vez no Ducado de Friúl  de Carlomagno o 2 de febreiro de 799.  Carlomagno máis tarde confirmou a división da propiedade entre os fillos de Aión o 7 de xullo de 809: o fillo máis vello, Alboíno ou Albuíno, recibiu terras en Friúl e Vicenza; o segundo, Ingoberto, recibiu terras en Vicenza, e o máis novo, Agisclaf, recibiu Verona.  As propiedades de Aión eran extensas e as súas doazóns aos seus fillos tiñan que ser confirmadas polo mesmo emperador.

De acordo con Exinardo e os Anais de Fulda, Carlomagno enviou (811) a Haidón, bispo de Basilea, a Hugo, conde de Tours e Aión, como *missi dominici*, para atoparse cos emisarios de Constantinopla e confirmar a Paz de Nicéforo de 803 .

## Notas 
## Véxase tamén
### ligazóns externas 
*Medieval Lands Project: Nobility of Northern Italy (900–1100)
Suzanne Batra

**Suzanne Wellington Tubby Batra**, nada o 15 de decembro de 1937 en Nova York, é unha entomóloga estadounidense especializada no estudo das abellas. Propuxo o termo en inglés *eusociality*, traducido ao galego como eusocialidade.

## Traxectoria 
Doutorouse en 1964 na Universidade de Kansas. Especializouse no estudo das abellas e en 1966 publicou un artigo no que conceptuou o termo *eusociality*. En 1974 traballou para o Ministerio de Agricultura dos Estados Unidos. Investigou a polinización das abellas, o control biolóxico das herbas, o comportamento dos insectos e máis temas entomolóxicos.

## Notas
## Véxase tamén
### Outros artigos
* Eusocialidade
### Ligazóns externas
* Biografía
Sundarbans

Os **Sundarbans** (en ; "bosque fermoso") son unha área de mangleiral no delta formado pola confluencia dos ríos Ganxes, Brahmaputra e Meghna no golfo de Bengala. Esténdese dende o río Hooghly no estado indio de Bengala Occidental até o río Baleswar en Bangladesh. Contén bosques de mangleirais, terras agrícolas, chairas de marea e está conectado por múltiples regatos e canles. Existen catro áreas dos Sundarbans que están clasificados como Patrimonio da Humanidade, o Parque Nacional dos Sundarbans e os santuarios da vida salvaxe dos Sundarbans do oeste, sur e leste. O bosque de mangleiros dos Sundarbans abrangue unha área de 10&nbsp;000 km². En Bengala Occidental, esténdense por 4&nbsp;260 km² ó longo dos distritos South 24 Parganas e North 24 Parganas. Os bosques na división Khulna de Bangladesh abranguen 6&nbsp;017 km². As especies de árbores máis comúns son o sundri (*Heritiera fomes*) e o gewa (*Excoecaria agallocha*). Os bosques on o hábitat de 453 especies de animais, incluíndo 290 paxaros, 120 peixes, 42 mamíferos, 35 réptiles e oito especies de anfibios.

## Notas 
## Véxase tamén 
### Bibliografía 
* Jalais, Annu. (2005). "Dwelling on Morichjhanpi: When Tigers Became 'Citizens', Refugees 'Tiger-Food'"; Economic and Political Weekly, 23 de abril de 2005, pp.&nbsp;1757 – 1762.
* Jalais, Annu. (2007). "The Sundarbans: Whose World Heritage Site?", Conservation and Society, (vol. 5, no. 4).
* Jalais, Annu. (2008). "Unmasking the Cosmopolitan Tiger", Nature and Culture, (vol. 3, no. 1), pp.&nbsp;25–40.
* Jalais, Annu. (2008). "Bonbibi: Bridging Worlds", Indian Folklore, serial no. 28, Jan 2008.
* Jalais, Annu. (2009). "Confronting Authority, Negotiating Morality: tiger prawn seed collection in the Sundarbans",  International Collective in Support of Fishworkers, Yemaya, 32, Nov. https://web.archive.org/web/20180902084426/https://www.icsf.net/en/yemaya/detail/EN/1582.html; Also in French: http://base.d-p-h.info/en/fiches/dph/fiche-dph-8148.html
Pobo bengalí

Os **bengalís** (en ) son un grupo étnico indoario orixinario da rexión de Bengala, no sur de Asia, specificamente na parte leste do subcontinente indio, no presente dividida entre Bangladesh e os estados indios de Bengala Occidental, Tripura e o val de Barak en Assam. Falan bengalí, unha lingua da familia indoaria. O termo "bengalí" tamén é empregado para describir á poboación de Bangladesh como unha nación.

Os bengalís son o terceiro grupo étnico meirande do mundo, despois dos chineses han e os árabes. Alén de Bangladesh e os estados indios de Bengala Occidental, Tripura e Assam, tamén hai poboación de maioría bengalí no territorio das illas Andaman e Nicobar así como en Chittagong Hill Tracts (que orixinalmente non formaba parte de Bengala), con poboacións significativas en Arunachal Pradesh, Delhi, Chhattisgarh, Jharkhand, Meghalaya, Mizoram, Nagaland e Uttarakhand. Existe unha importante diáspora bengalí en todo o mundo, con comunidades importantes en Paquistán, nos Estados Unidos de América, no Reino Unido, no Canadá, no Oriente Medio, no Xapón, en Corea do Sur, en Malaisia, Singapur e Italia.

Teñen catro grupo relixiosos principais: musulmáns, hindús, cristiáns e budistas.

## Notas 
## Véxase tamén 
### Bibliografía 
* 
* 
* 
* 
*
Baldrico de Friúl

**Baldrico** ou **Balderico** *(Baldericus)* foi duque de Friúl *(Foroiuliensis dux)* desde 819 cando substituíu a Cadaloh segundo Tegano de Trier na súa *Vita Hludovici Imperatoris,* e ata 828, cando foi deposto do seu cargo: foi o último duque de Friúl.

## Traxectoria 
Baldrico era un legado imperial en 815, cando marchou a Zelandia cun exército de saxóns e obotritos para restaurar ao deposto rei de Dinamarca, Harald Klak .

Como gobernador de Friúl continuou a guerra iniciada por Baldrico contra Ljudevit Posavski (Liudovitus), o líder (dux) dos croatas de Panonia.  Tivo éxito na expulsión do territorio imperial de Ljudevit.  El e un conde de nome Gerold tamén fixeron a guerra aos ávaros por orde de Bertrico, conde do palacio, en 826.

Con Xurxo, prestador de Venecia, trouxo un órgano hidráulico a Aquisgrán en 826 .

En 828, Baldrico foi deposto como duque de Friúl pola sa incapacidade de establecer unha defensa efectiva contra os búlgaros durante a súa invasión de 827, e o ducado dividiuse en catro condados.  Finalmente, os condados uníronse baixo unha marca (marcgraviado), e o ducado xa nunca se había restaurar.

## Notas 

## Véxase tamén 
### BIbliografía 
* Tegano de Trier, Vita Hludovici Imperatoris en intratext.com 
* Eginard, Vida de Carlomagno  . 
* Annales Fuldenses traducido por Timothy Reuter, co comentario (páxina de pago) 
* Annales Francorum na The Latin Library
Manuela Rey

**María Manuela Ramona Rey González** ou **Manuela Lopes Rey**, nada en San Vicente de Trigás, Mondoñedo, o 1 de outubro de 1842 e finada no seu domicilio na Praça da Figueira de Lisboa o 26 de febreiro de 1866, foi unha actriz de teatro galego-portuguesa.

## Traxectoria 
Foi a máis vella dos oito fillos de Andrés Rey Expósito e Francisca González, que casaron despois de nacer Manuela, en marzo de 1843. Segundo o libro *Manuela Lopes Rey*, número 3 da colección *Os contemporaneos*, editado sobre 1867, foi entregada en adopción a unha familia que formaba parte dunha compañía dramática itinerante. Trasladáronse, sendo Manuela moi nova, a Portugal. Segundo a *Grande Enciclopédia Portuguesa e Brasileira* o apelido "Lopes" venlle da súa nai adoptiva.

En novembro de 1857 comezou a traballar no Teatro Nacional D. Maria II de Lisboa, onde triunfou en títulos como *O filho do cego*, *A alegria traz o susto*, *Os homens sérios*, *Os fidalgos do Bois Doré*, *Fogo no convento*, *Vida de um rapaz pobre*, *Nobres e plebeus* e *Um cura de almas*.

Houbo o rumor de que o rei Pedro V, antes de casar coa princesa Estefanía de Hohenzollern-Sigmaringen, sentiu gran debilidade por ela.

Escribiu algunhas obras como a comedia *A actriz* e o proverbio *Por este deixarás pae e mãe*.

Finou de tifo no seu domicilio na Praça da Figueira e, tras un multitudinario cortexo fúnebre, foi soterrada no Cemitério dos Prazeres.

Dionisio Gamallo Fierros foi un dos seus biógrafos.

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 
* 

### Ligazóns externas 
* 
* 
*
Sandra Mason

**Sandra Mason**, nada na parroquia de Saint Philip o 17 de xaneiro de 1949, é unha avogada, xuíza e política barbadense, que exerceu como presidenta de Barbados dende o 30 de novembro de 2021, cando o país pasou a ser unha república. Anteriormente a esa data foi gobernadora xeral de Barbados dende 2018, cando o país aínda era un dos reinos da Commonwealth de Nacións. Tamén exerceu como xuíza do Tribunal de Apelacións de Barbados, embaixadora en Venezuela e presidenta do Comité dos Dereitos do Neno das Nacións Unidas.

En 2000, completou estudos sobre resolución alternativa de disputas na Universidade de Windsor en Windsor (Canadá) e logo completou unha bolsa co Commonwealth Xudicial Education Institute en Halifax, Nova Escocia, en 2001, así como un curso en resolución alternativa de disputas en UWI. Continuou desempeñándose na Corte Suprema até 2005, cando foi nomeada asesora da Raíña no Colexio de Avogados de Barbados. O Tribunal opera entre os membros da Mancomunidade Británica de Nacións para resolver as cuestións relativas ás controversias contratuais.

En 2017, foi designada como a oitava gobernadora xeral de Barbados, iniciando o seu período o 8 de xaneiro de 2018. Simultaneamente co seu nomeamento, foi nomeada dama gran cruz da Orde de San Miguel e San Xurxo. Tamén recibiu a Orde da Dama de Santo André.

## Notas
Mouril

Como topónimo **Mouril** pode referirse a:

;En Galiza
***Mouril**, lugar da parroquia dos Blancos, no concello dos Blancos;
***Pena Mouril**, lugar da parroquia de Mosteiro de Devesa, no concello de Palas de Rei.
Mia Mottley

**Mia Amor Mottley**, nada o 1 de outubro de 1965, é unha política barbadense, presidenta do Partido Laborista de Barbados (BLP) e primeira ministra dende maio de 2018. É a primeira muller en ocupar o cargo.

## Carreira 
Mottley foi membro do parlamento da circunscrición de Saint Michael North East dende 1994. De 1994 a 2008, ocupou unha sucesión de carteiras ministeriais, incluído o cargo de Fiscal Xeral de Barbados, converténdose na primeira muller nomeada como tal. Tamén é membro de Diálogo Interamericano.

Foi dúas veces Líder da Oposición na Cámara da Asemblea de Barbados: primeiro de 2008 a 2010 e logo de 2013 a 2018. En 2018, o BLP liderado por Mottley gañou cunha vitoria histórica nas eleccións xerais do 24 de maio, asegurando os 30 escanos na Cámara, sendo o primeiro partido en lograr esta fazaña, ademais de gañar o 74,6 % do voto popular; a porcentaxe máis alta alcanzado por un partido nunha elección xeral.

## Notas
Mourillós

O topónimo **Mourillós** pode referirse a:

;En Galiza
***Mourillós**, parroquia do concello de Celanova;
****Mourillós**, lugar de dita parroquia.

## Véxase tamén
### Outros artigos
***Mourillón**, lugar da parroquia de Toubille, no concello de Láncara.
Mouriños

O topónimo **Mouriños** pode referirse a:

;En Galiza
***Mouriños**, lugar da parroquia de San Claudio, no concello de Ortigueira;
***Os Mouriños**, lugar da parroquia de Cabovilaño, no concello da Laracha.

## Véxase tamén
### Outros artigos
***A Mouriña**, lugar da parroquia de Baloira, no concello da Estrada.
Mourisco (homónimos)

O termo **Mourisco** pode referirse a:

***Mourisco**: mouro convertido ao cristianismo, que vivía na Península Ibérica despois de terminar a Reconquista.

Como topónimo, pode referirse a:

;En Galiza
***San Salvador de Mourisco**, parroquia do concello de Paderne de Allariz;
****San Salvador de Mourisco**, lugar de dita parroquia;
***Portomourisco**, parroquia do concello de Larouco;
****A Portela de Portomourisco**, lugar de dita parroquia;
***Portomourisco**, parroquia do concello de Petín;
****Portomourisco**, lugar de dita parroquia;
****A Portela de Portomourisco**, lugar de dita parroquia;
***Mourisco**, lugar da parroquia de Pacios, no concello da Fonsagrada;
***O Mourisco**, lugar da parroquia de Castrelo de Cima, no concello de Riós;
***Valmourisco**, lugar da parroquia de Melón, no concello de Melón.

## Véxase tamén
### Outros artigos
Ferdinand Georg Frobenius

**Ferdinand Georg Frobenius**, nado en Charlottenburg o 26 de outubro de 1849 e finado en Berlín o 3 de agosto 1917, foi un Matemático alemán recoñecido polas súas achegas á teoría das ecuacións diferenciais e á teoría de grupos, ademais de polo seu afondamento no teorema de Cayley-Hamilton e a súa achega ao teorema exposto por Eugène Rouché chamado entón teorema de Rouché-Frobenius.

## Traxectoria 
Nado no luxoso suburbio berlinés de Charlottenburg, cursou os seus estudos superiores na Universidade Humboldt de Berlín sendo a súa tese sobre a solución das ecuacións diferenciais baixo a dirección de Karl Weierstrass. Logo de graduado en 1870 mudouse a Zúric onde sentou cátedra no *Polytechnicum* desa importante cidade helvética, actualmente chamado ETH Zürich. En 1893 retornou a Berlín onde foi electo membro da Academia de Ciencias Prusiana.

A súa obra contribuíu a establecer a chamada lei de reciprocidade de Frobenius e os grupos de Frobenius, versando principalmente na teoría alxébrica dos grupos finitos e a sistematización da álxebra mediante procedementos de lóxica matemática e axiomática.

## Achegas á teoría de grupos 
A teoría de grupos constituíu un dos principais intereses de F.G. Frobenius no segundo período da súa actividade científica. Unha das súas primeiras achegas relevantes respecto diso foi a demostración dos teoremas de Sylow mediante grupos abstractos; as demostracións precedentes eran por grupos de permutacións.

Aínda máis importante foi a creación da teoría dos caracteres de grupo e das representacións de grupos, dous instrumentos fundamentais para o estudo da estrutura dos grupos.

## Notas 
## Véxase tamén 
### Bibliografía 
* Review 
### Ligazóns externas 
*G. Frobenius, "Theory of hypercomplex quantities" (tradución ao inglés)
COI

A sigla **COI** pode referirse a:

* **Comité Olímpico Internacional**, organismo que coordina as actividades do Movemento Olímpico e que se encarga de supervisar e administrar todo o concernente aos Xogos Olímpicos.
* **Congreso Ornitolóxico Internacional**, asemblea dependente da Unión Ornitolóxica Internacional, que se reúne cada catro anos e está encargada, entro outros asuntos, de fixar a clasificación científica das aves.
* **Comisión do Océano Índico**, unha organización intergobernamental que une ás Comores, Madagascar, Mauricio, Francia (polo seu Departamento de Reunión) e as Seychelles, pola súa relación co océano Índico.
* **Consello Oleícola Internacional**, o único organismo internacional dedicado ao aceite de oliva e ás olivas de mesa.
Cadaloh de Friúl

**Cadaloh** (*Kadaloch*, *Kadolach*, *Cadolah*, *Cadolach*, *Chadolah*, *Chadalhoh*, *Chadolt*, latinizado como *Cadalaus*), finado o 31 de outubro de 819, foi duque de Friúl desde 817 ata a súa morte.  Era fillo dun conde Bertoldo (Pera[h]told) e unha muller da familia dos Alaholfingas.

## Traxectoria 
Era o patrón ou protector do mosteiro de San Gall.  Co seu irmán Uuagón (Wago), deu propiedades na vila de Wanga en favor do mosteiro, por carta do 23 de outubro de 805.  Tamén doou a 17 de novembro de 817, na época na que levaba o título de conde *(comes)* e onde ordenou ao seu fillo, Berthold, facer doazóns no seu nome tras a súa morte.

Naqueles días, xa estivera a cargo de Dalmacia, onde foi o gobernante local no momento en que unha embaixada de Constantinopla atravesou o país ata a corte de Lois o Piadoso (816). Algún tempo despois, probabelmente en 817, foi nomeado duque de Friúl. Exinardo cítao como *Cadolaum comitem et præfectum marcæ Foroiuliensis* ("Cadolah, conde e prefecto da marca Friúlana") o 818.  Posteriormente chámao *Foroiuliensis Dux* cando recorda a súa morte logo de volver dunha campaña contra Ljudevit Posavski, duque dos croatas de Panonia, en 819. Segundo a *Vita Hludovici Imperatoris*, Cadolah foi substituído por Baldrico.

## Véxase tamén  
### Bibliografía 
* Tegano de Trier.  Vita Hludowici Imperatoris
* Einhard, *Vita Karoli *.
* Einhard: *Vita Karoli Magni. Das Leben Karls des Großen*; übersetzt von Evelyn Scherabon Firchow, Reclam Verlag, Stuttgart 1995.  ISBN 3-15-001996-6  
* Ludwig Ohngemach: *Zur Geschichte von Erbstetten und Unterwilzingen.* In: *Mitteilungsblatt der Großen Kreisstadt Ehingen (Donau)*, Ausgabe West, 2005.
Ithaca, Nova York

[miniatura|dereita|Zona do *East Hill* da cidade, onde está o campus da [Universidade de Cornell.]] 

**Ithaca** (así denominada pola illa grega de Ítaca) é unha cidade situada na parte central do Estado de Nova York (EUA).

É moi coñecida por albergar a sede da Universidade Cornell, institución académica da Ivy League, que contaba, en 2007, cuns 20 000 estudantes.

O Ithaca College está situado ao sur da cidade de Ithaca, pero esta institución encóntrase fortemente enraizada no espírito e o ambiente que lle outorga á cidade.

## Notas 
## Véxase tamén 
### Ligazóns externas 
* Ithaca Business and Website Directory
* Cornell Lab of Ornithology
* Cayuga Lake level
* History of Ithaca railways 
* History and Remnants of the Ithaca trolley system
Comisión do Océano Índico

miniatura|250px|Mapa dos países membros.

A **Comisión do Océano Índico** (**COI**) (en francés ''Commission de l'Océan Indien*, en inglés *Indian Ocean Commission'') é unha organización intergobernamental que une ás Comores, Madagascar, Mauricio, Francia (polo seu Departamento de Reunión) e as Seychelles, pola súa relación co océano Índico.

As Maldivas son observadores da comisión.

## Obxectivos 
* Cooperación diplomática
* Cooperación comercial e económica
* Cooperación no campo da agricultura, pesca marítima e a conservación de recursos e ecosistemas.
* Cooperación nos campos cultural, científico, técnico e xudicial.

Outros obxectivos planeados eran incrementar o comercio e as tradicións culturais para crear lazos na área e mais para atraer o turismo.

## Notas 
## Véxase tamén 
### Ligazóns externas 
* Páxina web do COI .
Tohmajärvi

**Tohmajärvi** é un municipio de Finlandia situado na rexión de Carelia do Norte. En 2018 a súa poboación era de 4&nbsp;480&nbsp;habitantes. A superficie do termo municipal é de 895,36&nbsp;km2, dos cales 57,60&nbsp;km2 son auga. O concello ten unha  densidade de poboación de 5,35&nbsp;hab./km².

Limita cos concellos de Joensuu, Kitee e Rääkkylä, todos eles pertencentes á súa mesma rexión. O leste do concello fai fronteira con Rusia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Tohmajärvi
Consello Oleícola Internacional

O **Consello Oleícola Internacional** (**COI**), en inglés *International Olive Council (IOC)*, é o único organismo internacional dedicado ao aceite de oliva e ás olivas de mesa.

Ten a súa sede en Madrid, onde foi creado en 1959 baixo os auspicios das Nacións Unidas.

## Funcións e membros 
O Consello contribúe de maneira decisiva ao desenvolvemento responsábel e sustentábel do oliveiral e constitúe un foro mundial onde se debaten as políticas a adoptar e se abordan os retos aos que se enfronta o sector.

Consta de 17 membros, un deles a Unión Europea, que representa a todos os países da mesma que producen olivas e aceite de oliva.

## Historia 
O COI creouse en 1959 para administrar os distintos convenios internacionais sobre o aceite que se foran sucedendo ao longo de máis de cincuenta anos con miras a promover o oliveiral, o aceite de oliva e as olivas de mesa.

O primeiro Convenio Internacional do Aceite de Oliva e das Olivas de Mesa aprobouse o 17 de outubro de 1955, durante a Conferencia Internacional sobre o Aceite de Oliva convocada polo Secretario Xeral das Nacións Unidas e tras catorce días de negociacións entre a Federación Internacional Oleícola (FIO), a Organización das Nacións Unidas para a Alimentación e a Agricultura (FAO) e o Consello Económico e Social das Nacións Unidas (ECOSOC). A dito convenio inicial (denominado Convenio de 1956), sucedéronlle outros catro:

* Convenio de 1963
* Convenio de 1979
* Convenio de 1986
* Convenio de 2005

## Notas 
## Véxase tamén 
### Ligazóns externas 
* Web oficial
* Revista de prensa oficial
* De la aceituna al aceite En Consumer. Eroski .
O canón do paraíso

***O canón do paraíso*** (en ) é un filme estadounidense de 1935 dirixido por Carl L. Pierson e protagonizado por John Wayne. O filme foi o derradeiro western de Wayne con Monogram Pictures/Lone Star Production.

Estreouse en galego o 9 de setembro de 1991 a través da TVG.

## Personaxes 
*John Wayne como John Wyatt
*Marion Burns como Linda Carter (princesa Natasha)
*Reed Howes como Henchman Red
*Earle Hodgins como Doc Carter
*Gino Corrado como Rurales Captain
*Yakima Canutt como Curly Joe Gale
*Gordon Clifford como Mike
*Perry Murdock como Ike
*Earl Dwire (sen acreditar) como segundo shériff

## Notas 
## Véxase tamén 
### Ligazóns externas 
* 
* Ficha en AllMovie
As Abeleiras, Codesoso, Sobrado

**As Abeleiras** é un lugar da parroquia de Codesoso, no concello coruñés de Sobrado na comarca da Terra de Melide. Segundo o IGE, en 2018 tiña 14 habitantes (8 homes e 6 mulleres).

## Lugares e parroquias 
### Lugares de Codesoso 
### Parroquias de Sobrado 
## Notas
Cyclura cornuta

A ***Cyclura cornuta*** é unha especie de lagarto da familia Iguanidae orixinaria da illa do Caribe da Española, habitando tanto en Haití como na República Dominicana. O seu tamaño rolda entre os 60 e os 136&nbsp;cm, e a cor da pel varía dende o agrisado aceiro até o verde e mesmo o marrón. O seu nome deriva do pseudocorno que ten no fociño que semella o dun rinoceronte.

## Notas 
## Véxase tamén 
### Ligazóns externas 
* Profile en Cyclura.com
* Rhinoceros Iguanas en Nashville Zoo
* Iguana en PhotoSig.com
Cox's Bazar

'''Cox's Bazar''' (en ) é unha cidade, porto pesqueiro, centro turístico e capital de distrito do sur de Bangladesh. A praia de Cox's Bazar  ten unha lonxitude de 120&nbsp;km, sendo a praia natural máis longa do mundo. Atópase a 150&nbsp;km ó sur da cidade de Chittagong. Cox's Bazar tamén é coñecido co nome *Panowa*, que se traduce literalmente como "flor amarela". Outro nome máis antigo é "Palongkee".

## Notas 
## Véxase tamén
Dyscophus guineti

A ***Dyscophus guineti*** é unha especie de ra da familia Microhylidae. É endémica de Madagascar e atópase ameazada pola destrución do hábitat.

## Notas 
## Véxase tamén 
### Bibliografía 
* Nussbaum, R., Vences, M. & Cadle, J. 2004.  Dyscophus guineti.   2006 IUCN Red List of Threatened Species.  Consultado o 23 de xullo de 2007.
*AmeyZoo: Frogs that are commonly kept as pets